א. לא שאלתי ולא הקשיתי את האפיקומן גזלתי ועת חציתי את המדבר הייתי בבשרך כמטה בסלע רוויתי המים הטובים אל הארץ באתי ולך, נחלה לא הותרתי זבחים ומנחות לא הקרבתי לך את אתנן צוף הדבורה חמסתי צרבתי אותות בלוחות לבך, הרעתי עברתי איסורי האהבה הטובה את חולצת הפלנל הצבעונית העבה שנתנה מחסה לשדייך, הסרתי עירומך לרוח הקרה, הפקרתי רע הייתי בבואי, רע בלכתי על מפתן ביתך דבש לא הנחתי רקדתי עגל תשוקתך, אכזר אהבתי הייתה על תנאי כזב הזנק חסר סיכוי בשוכבי ובקומי לא היית בחלומי עורבים שחורים על גג ביתך הנהגתי ב. ממעמקים עלה הבכי המר כמו ניגון אבלים במסע האחרון ידוע ידעה, תם ערל הלב שאהבה מת חרש קרעה קריעה  בעיקול השביל חייך השד צלילים אחרונים גוועו ומתו מעבר להרים, שקעה שמש. רע.